b"\n_START_ARTICLE_\nIrreligi\xc3\xb3\n_START_PARAGRAPH_\nLa irreligi\xc3\xb3 \xc3\xa9s el fet de no practicar o seguir una religi\xc3\xb3. Aix\xc3\xb2 no implica necess\xc3\xa0riament que l'irreligi\xc3\xb3s no cregui en un o m\xc3\xa9s d\xc3\xa9us: en moltes ocasions es tracta d'un teista no practicant (privat) en lloc d'un ateu o agn\xc3\xb2stic._NEWLINE_Encara que les persones classificades com irreligioses, normalment no segueixen cap religi\xc3\xb3, no totes s\xc3\xb3n necess\xc3\xa0riament oposades a la creen\xc3\xa7a en el sobrenatural o en de\xc3\xaftats. En particular, les que s'associen amb la religi\xc3\xb3 organitzada qualitats negatives, per\xc3\xb2 encara mantenen creences en esperits o altres coses sense demostraci\xc3\xb3 cient\xc3\xadfica, potser es descriuen a si mateixes com irreligioses. A m\xc3\xa9s, persisteix la pol\xc3\xa8mica sobre si determinades doctrines \xc3\xa8tiques tradicionalment associades a creences no teistes per\xc3\xb2 irracionals i acient\xc3\xadfiques (com el budisme, el taoisme i el confucianisme) s\xc3\xb3n religions o no ho s\xc3\xb3n."